ट्रांसफार्मर मिला, पर नहीं मिले एंगल और तार
बिजली विभाग के काम करने के तरीके से परेशान हैं उपभोक्ता
भास्करन्यूज | मेदिनीनगर
बिजलीविभाग के काम करने के तरीके से उपभोक्ता परेशान है। आलम यह है कि किसी को ट्रांसफार्मर नहीं मिल रहा, तो किसी को कनेक्शन के लिए दौड़ना पड़ रहा है। किसी का बिल नहीं सुधर रहा तो, किसी को ट्रांसफार्मर मिलने पर उन्हें एंगल और तार नहीं मिल रहा है।
ऐसे ही परेशान सुआ केवाल टोला के उपभोक्ता सोमवार को करीब 12 बजे रेड़मा स्थित कार्यपालक अभियंता के कार्यालय अपनी शिकायत लेकर उनसे मिलने पहुंचे। लेकिन वे लोग आज फिर से कार्यपालक अभियंता से नहीं मिल पाए। उस पर आवेदन लेकर यहां पहुंचे कईल राम हुसैनी राम को कार्यपालक अभियंता के एक कर्मचारी ने सीधे कार्यपालक अभियंता के पास आने के लिए खूब फटकार लगाई। कर्मचारी ने उन्हें सीढ़ी दर सीढ़ी एक्जीक्यूटिव तक पहुंचने की बात कही। जबकि 11 सितंबर को सहायक अभियंता को दिए गए आवेदन का रिमाइंडर लेकर ही वे एक्जीक्यूटिव के पास आए थे। कार्यपालक अभियंता के पास ही पांकी तेतराई के भाजपा नेता साधु मांझी अन्य लोग भी अपनी शिकायत लेकर पहुंचे। उनकी परेशानी यह थी कि उन्हें ट्रांसफार्मर तो दिया जा रहा था, लेकिन उसके साथ लगाए जाने वाले तार एंगल नहीं दिया गया। लेकिन साधु मांढी की बात सुनने वाला भी कोई नहीं था। केवल एक्जीक्यूटिव बल्कि एई जेई भी वहां नहीं थे। तीसरा व्यक्ति शंकर बिल में गड़बड़ी की बात लेकर यहां पहुंचा था। वह निमिया का रहने वाला है।
hin_Deva hin_Deva bho_Deva hin_Deva hin_Deva